पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी में 6 मई को सुबह 6 बजे से मोहल्लों की किराना-सब्जी दुकानें गुरुवार, 6 मई से सुबह 6 बजे से शाम 5 बजे तक शुरू कर दी जाएंगी। इसी तरह गाड़ी सर्विसिंग से लेकर मैकेनिकल गैरेज भी खुलेंगे लेकिन फल-सब्जी और नाॅनवेज अभी की तरह ठेलों पर सुबह 6 बजे से दोपहर 2 बजे तक ही बेचा जाएगा।
थोक कारोबारियों को राहत देते हुए प्रशासन ने उनक समय 1 घंटा बढ़ाया है, यानी गुरुवार से फल-सब्जी और अनाज-किराना के थोक बाजार रात 11 बजे से सुबह 5 बजे तक चलेंगे। जिले की सीमाएं पहले की तरह सील रहेंगी। यही नहीं, सनडे यानी रविवार अब लाॅकडाउन रहेगा और यह अागामी अादेश तक जारी रखा जाएगा। प्रशासन ने साफ कर दिया है कि शादियों और अंतिम संस्कार में अब भी केवल 10 लोगों को ही अनुमति रहेगी। यही नहीं, शादियां वर या वधु के घर पर ही की जा सकेंगी। थोड़ी छूट गर्मी की वजह से दी गई है कि अब कूलर, एसी, सेनिटरी और बिजली के काम में लगे प्रोफेशनल लोगों को घरों में जाकर सर्विस दे पाएंगे।
निगरानी के लिए आठ टीमें
बाजारों में मामूली राहत की निगरानी के लिए कलेक्टर ने बुधवार को 8 टीम बनाई हैं, जो सुबह से शाम तक बाजारों में घूम-घूमकर जांच करेंगी कि कोरोना गाइडलाइन का पालन किया जा रहा है कि नहीं। हर दुकान की जांच की जाएगी। कोई भी कारोबारी निर्देशों का उल्लंघन करते पाया जाएगा, उस पर जुर्माने के साथ-साथ दुकान को 30 दिनों के लिए सील किया जाएगा। इस नई व्यवस्था के लिए प्रशासन के वाॅर रूम में बुधवार की शाम बैठक हुई। इसमें कलेक्टर डॉ. एस भारतीदासन, एसएसपी अजय यादव, निगम कमिश्नर सौरभ कुमार समेत खाद्य, पुलिस और प्रशासन के आला अधिकारी मौजूद थे। कलेक्टर ने कारोबारियों और लोगों से अपील की है कि लॉकडाउन में घरों से न निकलें, शर्तों और आदेशों का पालन करें। ऐसा कोई भी काम न करें, जिससे लॉकडाउन के आदेश का उल्लंघन हो। कारोबारी संगठनों से अपील की है कि वे ध्यान देवे कि केवल वे ही दुकानें खुले, जिसको छूट दी गई है।
राजधानी में आज से क्या नया होगा, इसे ऐसे समझिए
मोहल्लों में किराना, गाड़ी रिपेयरिंग, लाॅन्ड्री और आटा चक्की समेत कई दुकानें खुलेंगी
बीज, खाद, कीटनाशक कृषि से जुड़ी मशीनरी की खरीदी बिक्री के लिए दुकानें खुलेंगी। गाड़ियों की सर्विसिंग, पंचर, लॉन्ड्री सर्विस, आटा चक्की, पैकेजिंग मटेरियल से जुड़ी दुकानों को भी खोला जा रहा है।
नई दुकानें शाम 5, बाकी दोपहर 2 बजे तक
सब्जी-फल समेत जो कारोबार लाॅकडाउन के दौरान ठेलों पर चल रहे थे, उनका समय सुबह 6 से 2 बजे तक ही रहेगा। केवल वहीं दुकानें सुबह से शाम 5 बजे तक खुलेंगी, जिन्हें 6 मई से खोला जा रहा है।
कोरोना प्रोटोकाॅल से सभी सरकारी दफ्तर खुलेंगे लेकिन अाम लोगों को प्रवेश नहीं
तकरीबन सभी सरकारी दफ्तर खुलेंगे, 5लेकिन अधिकांश में अाम लोग बैन हैं। कलेक्टोरेट, तहसील, हाउसिंग बोर्ड-आरडीए, बैंक-बीमा सेक्टर समेत लगभग सारे दफ्तर कल से कोरोना प्रोटोकाॅल में खुलेंगे।
यह बंद रहेगा 17 तारीख तक
सभी बाजार, शॉपिंग मॉल, सुपर बाजार, क्लब, सैलून, ब्यूटी पार्लर, मैरिज हॉल, जिम, शराब दुकान, बार, होटल, रेस्तरां, ढाबे बंद रहेंगे। सभी सीमाएं भी सील रहेंगी। धार्मिक स्थल, सांस्कृतिक व पर्यटन स्थल, जुलूस-जलसे, गार्डन, जंगल सफारी भी बंद। स्कूल-कॉलेज, कोचिंग सेंटर समेत शैक्षणिक संस्थान नहीं खुलेंगे। पान, सिगरेट, चौपाटी, चाट, फास्टफूड वाले सेंटर बंद रहेंगे। बैंकों में आम लोगों का प्रवेश भी प्रतिबंधित।
शहर में 26 दिन बाद सड़कों से हटेंगे बैरिकेडपर शाम 6 के बाद हर किसी से होगी पूछताछ
लाॅकडाउन में अांशिक राहत के साथ पुलिस भी गुरुवार से अपने सिस्टम में थोड़ा बदलाव करने जा रही है। लाॅकडाउन के दौरान शहर की 25 से ज्यादा प्रमुख सड़कों को वन-वे किया गया था, जिनमें से कुछ स्थायी तौर पर बंद भी कर दी गई थीं। इन सड़कों के सारे बैरिकेड हटाने का काम पुलिस ने बुधवार की रात से शुरू कर दिया। लेकिन प्रमुख चौक-चौराहों पर बैरिकेडिंग जारी रहेगी। अफसरों ने बताया कि शहर में सभी सड़कों पर केवल उन्हीं लोगों को आने-जाने की इजाजत रहेगी, जो किसी न किसी काम के सिलसिले में निकले हैं।
दिन में हर चौक-चौराहे पर पुलिस आकस्मिक मास्क और सोशल डिस्टेंसिंग की चेकिंग करेगी। इस चेकिंग के बाद शाम 6 बजे से चौराहों से गुजरनेवाले हर व्यक्ति को रोककर आने-जाने का कारण पूछा जाएगा। अगर आपात कारण नहीं बता सके तो नियमानुसार जुर्माना और गाड़ी जब्त करने की कार्रवाई होगी। पुलिस अफसरों ने लोगों से अपील की है कि लाॅकडाउन में थोड़ी राहत का आशय यह नहीं समझा जाए कि आने-जाने की छूट मिल गई है। कोरोना प्रोटोकाॅल के तहत जितनी भी जरूरी जांच हैं, पुलिस उन्हें और तेज करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn